Județul cu cea mai mare prezență la vot. Peste 42% au ieșit la urne.
Judeţul Mehedinţi a avut cea mai mare prezenţă la vot: 42,61%. În Mehedinţi, 25,18% alegători au votat pe liste suplimentare. În Mehedinţi, 2.846 de alegători au votat la urna mobilă.
La alegerile parlamentare de ieri oltenii au fost "fruncia". Cei din Mehedinți, mai exact. Peste 42% au ieșit la urne. Au fost și mulți oameni care au votat pe liste suplimentare și așa s-a ajuns la o prezență de peste 237% într-o localitate. Și nu a fost singura situație de acest gen, spune Cosmin Sima, preşedintele Biroului Electoral Mehedinţi.Cosmin Sima, preşedinte BEJ Mehedinţi: "De pildă, la secţia de votare 265, Dedoviţa Nouă, au votat pe lista suplimentară 673 de alegători. La secţia 261 au votat 654 de alegători. La secţia 270, 489 de alegători şi la secţia 279, 482 de alegători au votat pe lista suplimentară."La așa o rată mare de participare la vot, te-ai putea aștepta să fi fost și multe incidente. Dar poliția spune că nu a primit nicio sesizare referitoare la eventuale fraude.